
VISAGINO SAVIVALDYBĖS MERAS

POTVARKIS
DĖL VISAGINO SAVIVALDYBĖS MERO 2023 M. SPALIO 17 D. POTVARKIO NR. PV-E-307 „DĖL ATVEJO KOMANDOS SUDARYMO IR JOS DARBO TVARKOS APRAŠO PATVIRTINIMO“ PAKEITIMO

2025 m. vasario ___ d. Nr. PV-E-____
Visaginas



	Vadovaudamasis Lietuvos Respublikos vietos savivaldos įstatymo 25 straipsnio 5 dalimi, atsižvelgdamas į Lietuvos Respublikos socialinės apsaugos ir darbo ministro 2024 m. spalio 24 d. įsakymą Nr. A1-705 „Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo“, Visagino socialinių paslaugų centro 2025 m. vasario 5 d. raštą Nr. Sr-E-169 „Dėl atstovo delegavimo į atvejo komandą“, Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento 2025 m. sausio 30 d. raštą Nr. SD (19.4)-411 „Dėl kito atstovo delegavimo į atvejo komandą“ ir darbuotojų kaita:
1. Pakeičiu Visagino savivaldybės mero 2023 m. spalio 17 d. potvarkį           Nr. PV-E-307 „Dėl Atvejo komandos sudarymo ir jos darbo tvarkos aprašo patvirtinimo“:
1.1. Pakeičiu 1 punktą ir jį išdėstau taip:
	„1. Sudarau Atvejo komandą:
1.1. Ilona Avinienė, Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Visagino skyriaus vyriausioji specialistė;
1.2. Daiva Badaškienė, Visagino savivaldybės administracijos Socialinės paramos skyriaus vyriausioji specialistė;
1.3. Ilona Čebatoriūnaitė, Visagino savivaldybės administracijos Teisės, personalo ir civilinės metrikacijos skyriaus vyresnioji specialistė;
1.4. Aleksandra Grigienė, Visagino savivaldybės vicemerė;
1.5. Elvyra Kondratovič, Visagino savivaldybės administracijos Socialinės paramos skyriaus vyresnioji specialistė;
1.6. Gitana Liaudanskienė, Visagino socialinių paslaugų centro Savarankiško gyvenimo namų vyriausioji socialinė darbuotoja;
1.7. Svetlana Pobiaržina, Rokiškio rajono savivaldybės visuomenės sveikatos biuro visuomenės sveikatos stiprinimo specialistė;
1.8. Dalia Sinkevičiūtė, Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Visagino skyriaus vedėja;
1.9. Evelina Visockytė, Visagino savivaldybės administracijos vyriausioji specialistė (jaunimo reikalų koordinatorė).“
1.2. Pakeičiu 2 punktą ir jį išdėstau taip:
	„2. Skiriu Atvejo komandos vadove Aleksandrą Grigienę, Visagino savivaldybės vicemerę.“
1.3. Pakeičiu 3 punktą ir jį išdėstau taip:
	„3. Skiriu Atvejo komandos vadovo pavaduotoja Daivą Badaškienę, Visagino savivaldybės administracijos Socialinės paramos skyriaus vyriausiąją specialistę.“
2. Pakeičiu Atvejo komandos darbo tvarkos aprašą, patvirtintą Visagino savivaldybės mero 2023 m. spalio 17 d. potvarkio Nr. PV-E-307„Dėl Atvejo komandos sudarymo ir jos darbo tvarkos aprašo patvirtinimo“ 4 punktu:
2.1. Pakeičiu 8 punktą ir jį išdėstau taip:
	„8. Atvejo komanda, skirta Tikslinių grupių įsidarbinimą ribojančioms aplinkybėms pašalinti, (toliau – Atvejo komanda) – sudaroma iš savivaldybės administracijos, Užimtumo tarnybos, Paslaugų ir (ar) Priemonių teikėjų, darbdavių atstovų ir kitų asmenų (pareigybių pavadinimai). Atvejo komandos veiklą koordinuoja Atvejo vadybininkas arba kitas savivaldybės institucijos įgaliotas asmuo.“
2.2. Pakeičiu 28 punktą ir jį išdėstau taip:
	„28. Atvejo vadybininkas, atsižvelgdamas į Atvejo komandos siūlymus, papildo parinktomis paslaugomis Susitarimo dėl integracijos į darbo rinką formą.“
2.3. Pakeičiu 29 punktą ir jį išdėstau taip:
	„29. Susitarimas dėl integracijos į darbo rinką papildomas atsižvelgiant į asmens situacijos pakeitimus. Atvejo komandai nusprendus, kad asmuo yra pasirengęs ar nepasirengęs integracijai į darbo rinką, surašomi išvados ir sprendimai.“
2.4. Pakeičiu 31.2 papunktį ir jį išdėstau taip:
	„31.2. Užimtumo įstatymo Užimtumo įstatymo 48 straipsnio 2 dalies 1–10 ir 12 punktuose nurodytas asmuo yra pasirengęs dalyvauti Programos priemonėse arba darbo rinkai besirengiančiam asmeniui yra poreikis dalyvauti Programos priemonėse, Susitarimas pakeičiamas įtraukiant Programos priemonę (-es) (ne ilgesniam kaip 6 mėnesių laikotarpiui) ir nutraukiamas pabaigus dalyvavimą Programos priemonėje (-se). Apie Susitarimo nutraukimą Atvejo vadybininkas per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data).“
3. Pavedu Vidaus administravimo ir informacinių technologijų skyriui paskelbti šį potvarkį savivaldybės interneto svetainėje.

